open-index/open-wikipedia-markdown huggingface dataset:
Πλύτρα Λακωνίας

Η **Πλύτρα** ανήκει στη Δημοτική Ενότητα Ασωπού που βρίσκεται στο Δήμο Μονεμβάσιας του νομού Λακωνίας.

Είναι παραθαλάσσιος αραιοχτισμένος οικισμός πολύ κοντά ( 4 χιλ. ) στα Παπαδιάνικα του Δήμου Μονεμβάσιας και 17 χλμ. από τους Μολάους. Στη Πλύτρα υπάρχουν παραλίες όπως . Ο πληθυσμός της το 1950 ήταν περίπου 50 κάτοικοι, το 1971 83, το 1981 87 και το 2001 167.

Δυνατές δραστηριότητες είναι πεζοπορία, περιπάτους, ποδηλασία (εδώ εδρεύει και η Δανειστική Λέσχη Φίλων Ποδηλάτου "Ποδηλατοπαρέα"), τζόκιγκ, ορειβασία, αγροτουρισμό, ιστιοπλοϊα, ψάρεμα.

Στη παραλία Αρτάνης βρίσκεται το πρώτο σπίτι (ερειπωμένο και μισογκρεμισμένο) που κτίστηκε στην Πλύτρα, από την οικογένεια Βενετσανάκη, πολύ πριν το 1870, κάτι που επιβεβαιώνει άλλωστε και η χαρακτηριστική αρχιτεκτονική του. Αξιοσημείωτο όμως είναι το γεγονός, ότι η προφορική παράδοση θέλει να έχει φιλοξενηθεί εκεί ο Θεόδωρος Κολοκοτρώνης, καθώς στενή φιλία συνέδεε τις δύο οικογένειες.

Ο λιμένας της Πλύτρας εκτός από τα σκάφη και τις ψαρόβαρκες των μονίμων κατοίκων μπορεί να φιλοξενεί και σκάφη αναψυχής. Παλαιότερα ήταν λιμένας προσέγγισης πλοίων της άγονης γραμμής Πειραιά - Γυθείο - Καλαμάτα - Πάτρα - Κέρκυρα. Στην Πλύτρα υφίσταται τελωνειακός υπάλληλος που εκτελεί παράλληλα καθήκοντα υπαλλήλου λιμένος, υπαγόμενος στο Υπολιμεναρχείο Γυθείου.

Απέναντι από την Πλύτρα και πριν από το ακρωτήριο Ξυλί βρίσκεται ο οικισμός Καραβοστάσι με παραδοσιακά πέτρινα οικήματα. Το λιμάνι της Πλύτρας βρίσκεται κατ΄ έναντι του λιμένα Γυθείου, στην ανατολική πλευρά του Λακωνικού κόλπου στον ομώνυμο όρμο, του μυχού του ευρύτερου  όρμου Ξυλής. Στον όρμο Ξυλί βυθίστηκε (27 Απριλίου 1941) τορπιλάκατος απο γερμανικά αεροπλάνα κατά τον Β’ Παγκόσμιο πόλεμο και βρίσκεται σε βάθος 9 έως 12μ. 

## Εξωτερικοί σύνδεσμοι
*Πλύτρα
*Βίντεο από την Πλύτρα

Κατηγορία:Χωριά της περιφερειακής ενότητας Λακωνίας
Άντναν Τέρζιτς

Ο **Άντναν Τέρζιτς** (*Adnan Terzić*, 5 Απριλίου 1960-) είναι πολιτικός, που χρημάτισε πρωθυπουργός της Βοσνίας και Ερζεγοβίνης από το 2002 μέχρι το 2007. Είναι μέλος του Κόμματος της Δημοκρατικής Δράσης (SDA). 

## Πρώτα χρόνια και εκπαίδευση
Γεννήθηκε στο Ζάγκρεμπ το 1960. Το 1986 αποφοίτησε από το πανεπιστήμιο του Σαράγεβου και από το 1986 ως το 1990 ήταν σύμβουλος στην τοπική κυβέρνηση του Τράβνικ. Από το 1992 ως το 1995 υπηρέτησε στον βοσνιακό στρατό. Είναι παντρεμένος, με ένα παιδί.

## Πολιτική καριέρα
Μετά τον πόλεμο ανέλαβε πρόεδρος του δημοτικού συμβουλίου του Τράβνικ. Το 1996-2001 ήταν διοικητής και υποδιοικητής του καντονιού της Κεντρικής Βοσνίας. Τον Οκτώριο του 2001 έγινε αντιπρόεδρος του SDA στη Βοσνία.

Έγινε πρωθυπουργός στις 23 Δεκεμβρίου του 2002 έπειτα από τη διεξαγωγή εκλογών. Τον διαδέχθηκε στην πρωθυπουργία, στις 11 Ιανουαρίου του 2007, ο Νίκολα Σπίριτς.

## Εξωτερικοί σύνδεσμοι
* Επίσημος ιστότοπος

Κατηγορία:Πρωθυπουργοί της Βοσνίας και Ερζεγοβίνης
Ταμπαρέ Βάσκες

Ο **Ταμπαρέ Βάσκες** (ορθή λατινοαμερικάνικη ισπανική προφορά : Ταβαρέ Βάσκες, 1940-2020), ήταν πολιτικός από την Ουρουγουάη, πρόεδρος της χώρας από το 2005 ως το 2010 και από το 2015 μέχρι το 2020. Ήταν ο πρώτος αριστερός Πρόεδρος στην ιστορία της χώρας.

Ο Βάσκες επανεξελέγη στις προεδρικές εκλογές του 2014.

## Καριέρα
Ο Ταμπαρέ Ραμόν Βάσκες Ρόσας γεννήθηκε στο Μοντεβιδέο στις 17 Ιανουαρίου 1940. Σπούδασε γιατρός και πήρε πτυχίο ογκολόγου το 1972. Έκανε περισσότερες σπουδές με υποτροφία στη Γαλλία. Είναι παντρεμένος με τη Μαρία Αουξιλιαδόρα Ντελγάδο και έχει 3 παιδιά και ένα θετό γιο.

Ήταν σοσιαλιστής, μέλος του αριστερού συνασπισμού Διευρυμένο Μέτωπο. Την περίοδο 1990-95 χρημάτισε δήμαρχος του Μοντεβιδέο, ο πρώτος αριστερός δήμαρχος στην ιστορία της πρωτεύουσας. Το 1994 δεν κατάφερε να εκλεγεί πρόεδρος, καθώς έλαβε 30,6%, ενώ το 1999, πήρε 48% στο β΄γύρο, χάνοντας από τον Χόρχε Μπάτγιε. Εξελέγη πρόεδρος της χώρας στις 31 Οκτωβρίου 2004 με 50,4% από το α΄ γύρο και ανέλαβε καθήκοντα την 1η Μαρτίου του 2005.

Στις 4 Δεκεμβρίου του 2008 ο Βάσκες παραιτήθηκε όλων των θέσεών του στο Σοσιαλιστικό Κόμμα μετά τις συζητήσεις που προκάλεσε η θέση του εναντίον των αμβλώσεων.

Ο Ταμπαρέ Βάσκες επανεξελέγη ως πρόεδρος της Ουρουγουάης στις 30 Νοεμβρίου 2014, κερδίζοντας στον δεύτερο γύρο τον υποψήφιο του Εθνικού Κόμματος Λουίς Αλμπέρτο Λακάγιε Πόου με ποσοστό 56,63% έναντι 43,37% του ανθυποψηφίου του.

Απεβίωσε από καρκίνο στις 6 Δεκεμβρίου 2020.

## Βραβεία
Το 2006 του απονεμήθηκε το βραβείο από το Γενικό Διευθυντή του ΠΟΥ σε αναγνώριση της πολιτικής του απέναντι στο ζήτημα του ελέγχου του καπνίσματος στην Ουρουγουάη. Ο Βάσκες εφάρμοσε μερικά από τα αυστηρότερα μέτρα στον κόσμο στο θέμα αυτό.

## Διαδοχή
Το 2010 τον διαδέχθηκε στο προεδρικό αξίωμα ο Χοσέ Μουχίκα.

## Παραπομπές


Κατηγορία:Πρόεδροι της Ουρουγουάης
Κατηγορία:Ουρουγουανοί φεμινιστές
Τάρια Χάλονεν

Η **Τάρια Κααρίνα Χάλονεν** (φινλανδικά: *Tarja Kaarina Halonen*, 24 Δεκεμβρίου 1943-) είναι η 11η Πρόεδρος της Φινλανδίας. Ανήκε στο Σοσιαλδημοκρατικό Κόμμα και σήμερα είναι ανεξάρτητη. Είναι η πρώτη γυναίκα που εξελέγη στο ύπατο αξίωμα και μια από τις δημοφιλέστερες πολιτικούς στη χώρα της. Αυτοπεριγράφεται ως σχετικά ειρηνίστρια. Την διαδέχτηκε στη θέση του προέδρου της Φινλανδίας ο Σάουλι Νιινίστο.

## Σταδιοδρομία

Γεννήθηκε στο Ελσίνκι στις 24 Δεκεμβρίου του 1943. Σπούδασε νομικά και απέκτησε τίτλο Μάστερ από το Πανεπιστήμιο του Ελσίνκι, το 1968. Έγινε δικηγόρος και παντρεύτηκε τον Δρα Πένττι Αραγιάρβι (Pentti Arajärvi).

Το 1971 έγινε μέλος του Σοσιαλδημοκρατικού Κόμματος και το 1974 διορίστηκε από τον Κάλεβι Σόρσα γραμματέας στο κοινοβούλιο. Την περίοδο από το 1975 ως το 1996 ήταν μέλος του Δημοτικού Συμβουλίου του Ελσίνκι. Βουλευτής από το 1979 ως το 2000, χρημάτισε υπουργός Υγείας (1987-90), Σκανδιναβικής Συνεργασίας (1989-91) Δικαιοσύνης (1990-91) και Εξωτερικών (1995-2000).

Έγινε η πρώτη γυναίκα πρόεδρος της χώρας μετά την εκλογή της, το 2000. Στον πρώτο γύρο των προεδρικών εκλογών η Χάλονεν πήρε 40% έναντι 34,4% για τον αντίπαλό της, Έσκο Άχο του Κόμματος του Κέντρου. Επειδή κανείς από τους δύο υποψηφίους δεν συγκέντρωσε άνω του 50%, οι εκλογές επαναλήφθηκαν στον δεύτερο γύρο, όπου αναδείχθηκε οριακά νικήτρια η Χάλονεν με 51,6% έναντι 48,4% του Άχο. Ανέλαβε πρόεδρος την 1η Μαρτίου του 2000.  Εξασφάλισε νέα εξαετή θητεία, επικρατώντας οριακά -με ποσοστό 51,8%- του συντηρητικού αντιπάλου της Σάουλι Νιινίστο στις εκλογές του 2006, σε επαναληπτική ψηφοφορία (δεύτερος γύρος) στις 29 Ιανουαρίου του 2006. Η θητεία της έληξε το 2012, οπότε και την διαδέχτηκε ο Σάουλι Νιινίστο.

## Πηγές

## Παραπομπές


## Εξωτερικοί σύνδεσμοι

* Halonen, Tarja Kaarina
* Tarja Halonen & SETA
* Tarja Halonen's ιστότοπος της προεκλογικής της εκστρατείας του 2006
* Η Χάλονεν στο Συμβούλιο Γυναικών Ηγετών του κόσμου

Κατηγορία:Πρόεδροι της Φινλανδίας
Γκλεν Φορντ

[μικρογραφία|260x260εσ|Με τη [Ρίτα Χέιγουορθ στην *[[Τζίλντα]]* (1946)]]
Ο **Γκλεν Φορντ** (Αγγλικά: Glenn Ford, 1 Μαΐου 1916 — 30 Αυγούστου 2006) ήταν Καναδός ηθοποιός. Γεννήθηκε στο Κεμπέκ του Καναδά και αργότερα μετακόμισε με την οικογένειά του στην Καλιφόρνια. Το 1939 έκανε τα πρώτα του βήματα στον κόσμο του σινεμά.

Το 1946, συμπρωταγωνίστησε μαζί με την Μπέτι Ντέιβις στην ταινία *[[Κλεμμένη Ευτυχία|Κλεμμένη ευτυχία]]* και την Ρίτα Χέιγουορθ στην *[[Τζίλντα]]*. Ακολούθησαν, το 1953, *[[Η μεγάλη κάψα]]* και το 1955 *[[Η ζούγκλα του μαυροπίνακα]]*, που τον καθιέρωσαν.

## Φιλμογραφία

## Παραπομπές


## Εξωτερικοί σύνδεσμοι
*  
*https://web.archive.org/web/20081108000931/http://www.thegoldenyears.org/

Κατηγορία:Αμερικανοί ηθοποιοί κινηματογράφου
Κατηγορία:Καναδοί ηθοποιοί κινηματογράφου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Ηλέκτρα (αποσαφήνιση)

Το Ελληνικό όνομα **Ηλέκτρα**, μπορεί να αναφέρεται στις:

## Μυθολογία
*Ηλέκτρα, κόρη του Τιτάνα Ωκεανού και της Τιτανίδας Τηθύος.
*Ηλέκτρα, κόρη του Άτλαντα και μία από τις Πλειάδες.
*Ηλέκτρα, αδελφή του Κάδμου.
*Ηλέκτρα, κόρη του Αγαμέμνονα και της Κλυταιμνήστρας.
*Ηλέκτρα, υπηρέτρια της Ελένης, τη ζωγράφισε ο Πολύγνωτος στη λέσχη των Κνιδίων στους Δελφούς.
*Ηλέκτρα, κόρη του Δαναού.

## Τέχνη, ψυχαγωγία και μέσα

### Θεατρικά έργα
**[[Ηλέκτρα (Ευριπίδη)|Ηλέκτρα]]* (έργο του Ευριπίδη)
**[[Ηλέκτρα (Σοφοκλή)|Ηλέκτρα]]* (έργο του Σοφοκλή)
*''Ηλέκτρα'' (έργο του Ζιρωντού), 1930
*''Ηλέκτρα'' (έργο του Βιτζεσίνχα), 1986

### Κόμιξ
*Ηλέκτρα, χαρακτήρας κόμιξ του Φρανκ Μίλερ

### Όπερες
**[[Ηλέκτρα (ταινία, 1972)|Ηλέκτρα]]* (όπερα του 1787) του Γιόχαν Κρίστιαν Φρίντριχ Χαίφνερ
**[[Ηλέκτρα (Στράους)|Ηλέκτρα]]* (όπερα του 1909) του Ρίχαρτ Στράους
**[[Ηλέκτρα (ταινία, 1972)|Ηλέκτρα]]* (όπερα του 1995) του Μίκη Θεοδωράκη

### Ταινίες
*''Ηλέκτρα'' (ταινία του 1962) του Μιχάλη Κακογιάννη, βασισμένη στο έργο του Ευριπίδη
**[[Ηλέκτρα (ταινία, 1974)|Για την Ηλέκτρα]]* (*Szerelmem, Elektra*), ουγγρική ταινία (1974) του Μίκλος Γιάντσο
**[[Ηλέκτρα (ταινία, 1972)|Ηλέκτρα]]* (ταινία του 1990) ταινία του Τζέι Ράσκιν
**[[Ηλέκτρα (ταινία, 2005)|Ηλέκτρα]] *(*Elektra*), καναδο-αμερικανική ταινία (2005) του Ρομπ Μπάουμαν

## Όνομα
*Ηλέκτρα (όνομα), αρχαιοελληνικό όνομα, *Ἠλέκτρα* «λαμπρή, φωτεινή», από το *ἠλέκτωρ*, αγνώστου ετύμου

## Διάφορα
*Ηλέκτρα, χωριό του δήμου Οιχαλίας (από Γλιάτα μετονομάστηκε σε Ηλέκτρα το 1927)
*Ηλέκτρα TV, ελληνικός τηλεοπτικός σταθμός περιφερειακής εμβέλειας του νομού Κορινθίας
*Ηλέκτρα FM, ελληνικός ραδιοφωνικός σταθμός τοπικής εμβέλειας του νομού Κορινθίας
*Ηλέκτρα, αστεροειδής που ανακαλύφθηκε το 1873
*Ηλέκτρα, η τραγουδίστρια Ηλέκτρα Μπασδάνη (1956–1992)

Κατηγορία:Αποσαφηνίσεις ονομάτων
Γιόζεφ Στέφαν

Ο **Γιόζεφ Στέφαν** (σλοβενικά: *Jožef Stefan*, 24 Μαρτίου 1835 - 7 Ιανουαρίου 1893) ήταν Σλοβένος φυσικός, μαθηματικός και ποιητής, αυστριακής υπηκοότητας. Μελέτησε τη διάχυση των αερίων σύμφωνα με τα δεδομένα της κινητικής θεωρίας. Ασχολήθηκε επίσης με τη θερμική αγωγιμότητα των αερίων και τη διάδοση της θερμικής ακτινοβολίας. Σε συνεργασία με τον Μπόλτζμαν διατύπωσε τον περίφημο νόμο της εκπομπής θερμικής ακτινοβολίας από το μέλαν σώμα.

## Δείτε επίσης
* Νόμος Στέφαν-Μπόλτζμαν
* Σταθερά Στέφαν-Μπόλτζμαν

## Παραπομπές


Κατηγορία:Σλοβένοι φυσικοί
Κατηγορία:Σλοβένοι μαθηματικοί
Κατηγορία:Σλοβένοι ποιητές
Κατηγορία:Φυσικοί του 19ου αιώνα
Κατηγορία:Μαθηματικοί του 19ου αιώνα
Πιερ Ανρί Ματσιόνι

Ο **Πιερ Ανρί Ματσιόνι** (*Pierre-Henry Maccioni*, 14 Μαΐου 1948) ήταν ο έπαρχος ή Νομάρχης του νησιού Ρεϊνιόν από το 2006 ως το 2010. Το νησί ανήκει στη Γαλλία από το 1946.

Γεννήθηκε στις 14 Μαΐου του 1948 και ανέλαβε καθήκοντα στις 28 Αυγούστου 2006. Έχει τιμηθεί με το αξίωμα της Λεγεώνας της Τιμής (*Officier de la Légion d'honneur*), του Ιππότη του Τάγματος Εθνικής Αξίας (*Chevalier de l'Ordre national du Mérite*) και του *Commandeur du mérite agricole* .

## Παραπομπές


## Εξωτερικοί σύνδεσμοι
* 
* H πολιτική του καριέρα   (στα γαλλικά)

Ματσιόνι
Ματσιόνι
Ματσιόνι
Πολ Βερζέ

Ο **Πολ Βερζέ** (*Paul Vergès*, 5 Μαρτίου 1925 - 12 Νοεμβρίου 2016) ήταν Γάλλος πολιτικός, με καταγωγή από το νησί της Ρεϊνιόν.

## Βιογραφία
Γεννήθηκε στις 5 Μαρτίου 1925. Ίδρυσε το Κομμουνιστικό Κόμμα του Νησιού το 1959, και μέχρι το 1993 ήταν στο τιμόνι του. Εξελέγη ευρωβουλευτής το 2004. Από το 1998 ως το 2010 ήταν πρόεδρος του περιφερειακού συμβουλίου της Ρεϊνιόν.
Πέθανε σε ηλικία 91 ετών τον Νοέμβριο του 2016.

## Παραπομπές


## Πηγές
* Βιογραφία στον δικτυακό τόπο του Ευρωπαϊκού Κοινοβουλίου.
* Declaration of financial interests (στα γαλλικά)

## Εξωτερικοί σύνδεσμοι
* 

Κατηγορία:Ρεϋνιόν
Κατηγορία:Ευρωβουλευτές της Γαλλίας
Προσρόφηση

Η **εφίζηση** ή **προσρόφηση** είναι ιδιότητα που παρουσιάζουν κάποιες χημικές ουσίες να δεσμεύουν στην επιφάνειά τους κάποια άλλη ουσία. Προσρόφηση είναι η προσκόλληση ατόμων, ιόντων ή μορίων ενός αερίου, υγρού, ή διαλυμένου στερεού σε μία επιφάνεια. Η διεργασία αυτή δημιουργεί έναν υμένα του προσροφόμενου υλικού στην επιφάνεια του μέσου που προσροφά. Η διεργασία αυτή διαφέρει από την απορρόφηση, στην οποία ένα υγρό διαπερνά ένα υγρό ή ένα στερεό ή διαλύεται σε αυτό. Η προσρόφηση είναι μια διεργασία που επιτελείται στην επιφάνεια, ενώ η απορρόφηση αφορά σε στο σύνολο του όγκου του υλικού. Ο όρος ρόφηση περικλείει και τις δύο διεργασίες, ενώ εκρόφηση είναι η αντίστροφη.

Παρόμοια με την επιφανειακή τάση, η προσρόφηση είναι συνέπεια της επιφανειακής ενέργειας. Σε ένα χύμα υλικό όλες οι απαιτήσεις των δεσμών (είτε ιονικών, είτε ομοιοπολικών, ή μεταλλικών) στα άτομα που το αποτελούν συμπληρώνονται από άλλα άτομα του υλικού. Ωστόσο, τα άτομα στην επιφάνεια δεν περιβάλλονται πλήρως από άλλα άτομα του υλικού και επομένως ελκύουν προσροφόμενα υλικά. Η ακριβής φύση των δεσμών εξαρτάται από τα ιδιαίτερα χαρακτηριστικά των υλικών που συνδέονται, αλλά η διεργασία της προσρόφησης γενικότερα κατηγοριοποιείται ως φυσιρόφηση (physisorption), χαρακτηριστική των αδύναμων van der Waals δυνάμεων ή χημειορρόφηση (chemisorption), χαρακτηριστική των ομοιοπολικών δεσμών. Μπορεί επίσης να προκληθεί από ηλεκτροστατική έλξη.

Για παράδειγμα στις μάσκες αερίων, οι δηλητηριώδεις ουσίες του αναπνεόμενου αέρος δεσμεύονται, περνώντας από στρώμα άνθρακος. Ο ενεργός άνθρακας με την ιδιότητα της προσρόφησης παρουσιάζει ευρύτατη χρήση όπως σε οικιακές ηλεκτρικές συσκευές (π.χ φριτέζες), καθαρισμού αέρος κλειστών χώρων κλπ.

## Εξωτερικοί σύνδεσμοι

Κατηγορία:Φυσικοχημεία
Κατηγορία:Κατάσταση της ύλης
Κατηγορία:Χημικές ιδιότητες
Κατηγορία:Τεχνολογίες αερίων
Σαϊτάμα (νομαρχιακό διαμέρισμα)

μικρογραφία|220px|Η θέση της Σαϊτάμα στην Ιαπωνία
Η **Σαϊτάμα** (, *Saitama-ken*) είναι ένα από τα 47 νομαρχιακά διαμερίσματα της Ιαπωνίας και βρίσκεται στην περιοχή του Καντό στη νήσο Χονσού. Καταλαμβάνει έκταση 3.797 τ.χλμ, ίση περίπου με το 1/100 της συνολικής έκτασης της Ιαπωνίας. Κατά τα 2/3 της η περιοχή είναι πεδινή, ενώ το 1/3 της αποτελείται από βουνά. Είναι τοποθετημένη μεταξύ των γεωγραφικών μηκών 138° 42′ και 139° 54′ και των γεωγραφικών πλατών 35° 45′ και 36° 17′. Πρωτεύουσά της είναι η ομώνυμη πόλη.

Ο πληθυσμός της Σαϊτάμα υπολογίζεται πως ξεπέρασε τα 7 εκατομμύρια κατοίκους τον Οκτώβριο του 2002 και αποτελεί πληθυσμιακά το πέμπτο μεγαλύτερο νομαρχιακό διαμέρισμα της Ιαπωνίας. Η μέση ηλικία του πληθυσμού είναι σχετικά μικρή, ίση με 40,4 έτη (39,5 έτη για τους άνδρες και 41,3 έτη για τις γυναίκες τον Ιανουάριο του 2003).

Το κλίμα στη Σαϊτάμα χωρίζεται σε τέσσερεις διακριτές εποχές. Το χειμώνα, ξηροί βορειοδυτικοί άνεμοι φυσούν τις περισσότερες ημέρες, ενώ το καλοκαίρι αντικαθίστανται από νοτιοανατολικούς μουσώνες, οι οποίοι κάνουν το κλίμα πολύ ζεστό με μεγάλη υγρασία και περιόδους ισχυρής βροχής. Σε σχέση με άλλες περιοχές της Ιαπωνίας, η Σαϊτάμα συχνά έχει το μεγαλύτερο αριθμό ημερών με ηλιοφάνεια στην Ιαπωνία.

Κατηγορία:Γεωγραφία της Ιαπωνίας
Μείγμα

Γενικά ως **μείγμα**  ή και *μηχανικό μείγμα*, χαρακτηρίζεται ένα προϊόν ή ένα υλικό που αποτελείται από διάφορες χημικές ουσίες που όμως δεν συνδυάζονται (συνδέονται) μεταξύ τους με χημική διαδικασία. Με τον όρο "μέιγμα", εννοούμε την ανάμιξη δύο ή περισσοτέρων ουσιών.

Τα περισσότερα υλικά γύρω μας είναι ή χημικές ενώσεις ή **μείγματα**. Και ενώ οι χημικές ενώσεις περιέχουν σωματίδια χημικών στοιχείων που συνδέονται με ισχυρές μεταξύ τους ελκτικές δυνάμεις, αντίθετα τα μείγματα περιέχουν ανακατεμένα στοιχεία ή ενώσεις, σε χαλαρή όμως σύνδεση μεταξύ τους.

Τα συστατικά του μείγματος διαχωρίζονται σχετικά εύκολα με μηχανικά μέσα, σημαντικότεροι μεθόδοι των οποίων είναι: η απόσταξη, η διήθηση, η ηλεκτροφόρηση, η εξάνθηση κ.ά. σε αντίθεση με τις χημικές ενώσεις, που τα αρχικά συστατικά τους διαχωρίζονται μόνο με χημικά μέσα.

Για παράδειγμα μηχανικό μείγμα είναι η μαύρη πυρίτιδα (κοινώς: μπαρούτι) που αποτελείται από άνθρακα, θείο και νίτρο (νιτρικό άλας). Το ότι είναι μηχανικό μείγμα αυτό αποδεικνύεται από το γεγονός ότι με έκπλυση με διθειάνθρακα αφαιρείται εξ αυτής το θείο, και στη συνέχεια δια εξατμίσεως απομονώνεται από τον διθειάνθρακα. Στη συνέχεια, με παρόμοιο τρόπο (με νερό) απομονώνεται το νίτρο και παραμένει το τρίτο συστατικό, ο άνθρακας. 
Επίσης σε ανάμειξη θείου και σιδήρου, με μαγνήτη μπορεί να αφαιρεθεί ο σίδηρος. Αν όμως το μείγμα θείου - σιδήρου θερμανθεί, τότε σχηματίζεται ο θειούχος σίδηρος, που όμως αποτελεί χημική ένωση, όπου πλέον είναι αδύνατον με μηχανικά μέσα να ληφθούν τα αρχικά συστατικά.
* Στα μηχανικά μείγματα συμπεριλαμβάνονται και τα διαλύματα διαφόρων ουσιών, αφού ο διαλύτης (το διαλυτικό μέσο) μπορεί να απομακρυνθεί δια της εξάτμισης, οπότε και παραμένει η διαλυμένη ουσία.

## Εξωτερικοί σύνδεσμοι

Κατηγορία:Χημεία
Κατηγορία:Φυσικοχημεία
*
Σαϊτάμα (πόλη)

Η πόλη της **Σαϊτάμα** (ορθότερα: **Σάιταμα**) (, *Saitama-shi, Σαϊταμά-σι*) είναι η πρωτεύουσα και η μεγαλύτερη πληθυσμιακά πόλη του ομώνυμου νομαρχιακού διαμερίσματος. Η πόλη της Σαϊτάμα είχε τον Ιούλιο του 2006 πληθυσμό ίσο με 1.182.115 κατοίκους. Η συνολική της έκταση είναι 217,49 τ.χλμ. και, απέχει περίπου 30 χλμ από το Τόκυο.

## Εξωτερικοί σύνδεσμοι

*Επίσημη ιστοσελίδα 

## Παραπομπές


Κατηγορία:Πόλεις της Ιαπωνίας
Σαϊτάμα

Το όνομα **Σαϊτάμα** μπορεί να αναφέρεται:

* Στο νομαρχιακό διαμέρισμα Σαϊτάμα της Ιαπωνίας.
* Στην πόλη Σαϊτάμα της Ιαπωνίας, πρωτεύουσα του νομαρχιακού διαμερίσματος.
Απόσταξη

**Απόσταξη** ονομάζεται η μέθοδος με την οποία απομονώνεται ένα υγρό συγκεκριμένου σημείου βρασμού από ένα μείγμα.

Με τη μέθοδο αυτή θερμαίνεται ένα μείγμα που περιέχει υγρό μέχρι το υγρό να βράσει, οπότε σχηματίζει ατμούς. Οι ατμοί αυτοί οδηγούνται σε σχετική διάταξη ενός μέσου που λέγεται συμπυκνωτής όπου εκεί ψύχονται και μετατρέπονται σε «καθαρότερη μορφή υγρού».

**[[Κλασματική απόσταξη]]** ονομάζεται η ίδια μέθοδος με τη διαφορά ότι σ΄ αυτή επιχειρείται απόσταξη υγρών (με διαφορετικά σημεία βρασμού), που βρίσκονται στο ίδιο μείγμα. Έτσι στην κλασματική απόσταξη κάθε υγρό βράζει σε διαφορετική θερμοκρασία, γεγονός που επιτρέπει τη συγκέντρωση - και αντίστοιχα συμπύκνωση - των ατμών τους ξεχωριστά. Είναι ευνόητο ότι η απομόνωση υγρών με κλασματική απόσταξη ξεκινά από το υγρό που έχει το χαμηλότερο σημείο βρασμού. Η μέθοδος αυτή χρησιμοποιείται κατά κύριο λόγο στη βιομηχανία του πετρελαίου, για το διαχωρισμό του αργού πετρελαίου στα συστατικά του.

Σημειώνεται ότι ορισμένα μείγματα υγρών είναι αδύνατο να διαχωριστούν με αυτή τη μέθοδο, καθώς και τα δύο συστατικά ζέουν στην ίδια θερμοκρασία. Ένα τέτοιο μείγμα ονομάζεται **αζεοτροπικό**. Χαρακτηριστικό παράδειγμα αζεοτροπικού μίγματος αποτελεί το μείγμα 95% αιθυλικής αλκοόλης και 5% νερού. 

## Απόσταξη υπό κενό
Απόσταξη υπό κενό είναι μία μέθοδος απόσταξης στην οποία η πίεση είναι μικρότερη από την τάση ατμών του υγρού μίγματος (συνήθως μικρότερη από την ατμοσφαιρική). Επειδή η θερμοκρασία βρασμού μιας ουσίας είναι ανάλογη της πίεσης, το πτητικό συστατικό θα εξατμιστεί σε χαμηλότερη θερμοκρασία.

## Εξωτερικοί σύνδεσμοι
* 
* 

Κατηγορία:Φυσικές διεργασίες

Κατηγορία:Τεχνολογίες αερίων
Φόβος (δορυφόρος)

Ο **Φόβος** () ή **Άρης I** είναι ο μεγαλύτερος από τους δύο δορυφόρους του πλανήτη Άρη (ο άλλος είναι ο Δείμος). Ο Φόβος, που έλαβε το όνομά του από την ελληνική μυθολογία και συγκεκριμένα από τη δέκατη πέμπτη ραψωδία της Ιλιάδας, περιφέρεται εγγύτερα στον πλανήτη του από κάθε άλλο φυσικό δορυφόρο στο Ηλιακό σύστημα.

## Ανακάλυψη
Ο Φόβος ανακαλύφθηκε από τον Αμερικανό αστρονόμο Έιζαφ Χωλ στις 17 Αυγούστου 1877, από παρατήρηση που έγινε από το Αστεροσκοπείο του Πολεμικού Ναυτικού των ΗΠΑ (US Naval Observatory) στην πρωτεύουσα Ουάσινγκτον πριν την αυγή (4:14 τοπική ώρα).

## Χαρακτηριστικά
Το 2008 μετρήσεις από τη διαστημοσυσκευή *[[Mars Express]]* της ESA εκτίμησαν τη μάζα του Φόβου σε 1,072x1016 κιλά, περίπου ένα δισεκατομμυριοστό της μάζας της Γης καθώς και τον όγκο του, υπολογίζοντας έτσι την πυκνότητά του σε περίπου 1,85 gr/cm3. Αυτό σημαίνει ότι ο Φόβος είναι μάλλον ένας χαλαρός σωρός υλικών, όπως μερικοί αστεροειδείς, παρά ένα συμπαγές σώμα.

Κυρίαρχο χαρακτηριστικό του είναι ο μεγάλος κρατήρας Στίκνεϋ (*Stickney crater*), που προήλθε από σύγκρουση του δορυφόρου με θραύσμα από άλλη σύγκρουση στην επιφάνεια του Άρη. Ο κρατήρας αυτός φέρει το όνομα της γυναίκας του Χωλ. Άλλο γνωστό χαρακτηριστικό του είναι οι γραμμώσεις κατά μήκος της επιφάνειάς του, που προκλήθηκαν καθώς θραύσματα από μετεωρικές συγκρούσεις στην επιφάνεια του Άρη πέρασαν "ξυστά" από την επιφάνεια του Φόβου. Ο Φόβος περιφέρεται σε μικρή απόσταση γύρω από τον Άρη (σε σχέση με δορυφόρους άλλων πλανητών) και γι' αυτό σε μερικά εκατομμύρια χρόνια είτε θα πέσει στην επιφάνειά του, είτε, το πιθανότερο, μόλις ξεπεράσει το όριο Ρος (*Roche*) θα διασπαστεί από τη βαρύτητα του πλανήτη κι έτσι ο Άρης θα αποκτήσει έναν προσωρινό δακτύλιο.

## Αποστολή Fobos-Grunt
Ο Φόβος ήταν στόχος της ρωσικής αποστολής *[[Fobos-Grunt]]*, η οποία εκτοξεύθηκε στις 8 Νοεμβρίου 2011. Ο αρχικός σχεδιασμός προέβλεπε η αποστολή να ξεκινήσει το 2009. Η αποστολή θα προσεδαφιζόταν στον δορυφόρο, θα συνέλεγε δείγμα εδάφους και θα το επέστρεφε στη Γη. Αμέσως μετά την εκτόξευση, το σκάφος παρουσίασε προβλήματα στην εκκίνηση των κινητήρων που θα το προωθούσαν στο διαπλανητικό του ταξίδι και έμεινε κολλημένο σε γήινη τροχιά. Στις 12 Νοεμβρίου ανακοινώθηκε ότι δεν υπάρχει πλέον ελπίδα για τη διάσωση της αποστολής. Η αποστολή εισήλθε στη γήινη ατμόσφαιρα και καταστράφηκε στις 15 Ιανουαρίου του 2012.


Αρχείο:Phobos moon (large).jpg|Φόβος, ο δορυφόρος του Άρη
Αρχείο:Phobos_Viewed_from_Mars.jpg|Ο Φόβος όπως φαίνεται από τον Άρη.
Αρχείο:Phobos stickney.jpg|Ο κρατήρας Στίκνεϋ, διαμέτρου 10 χιλιομέτρων.
Αρχείο:Phobos_over_Mars.png|Ο Φόβος πάνω από τον Άρη.


## Παραπομπές


## Εξωτερικοί σύνδεσμοι

* Παρουσίαση του Φόβου  από τη NASA
* Εικόνες από την κάμερα HiRISE του Mars Reconnaissance Orbiter και παρουσίαση

Κατηγορία:Φυσικοί δορυφόροι Άρη
Θεόληπτος Β΄

Ο **Θεόληπτος Β΄** ήταν Πατριάρχης Κωνσταντινουπόλεως από τις 27 Φεβρουαρίου 1585 έως τον Απρίλιο του 1587.

Ήταν ανιψιός του Πατριάρχη Μητροφάνη Γ΄. Αναφέρεται ως ευφυής, σεβάσμιος, μεγαλοπρεπής και γνώστης της τουρκικής γλώσσας. Διετέλεσε Μητροπολίτης Φιλιππουπόλεως και, αν και ευεργετήθηκε από τον Πατριάρχη Ιερεμία τον Β΄, εντούτοις συνωμότησε εναντίον του, συνεργαζόμενος με τον Παχώμιο. Όταν ο Παχώμιος καθαιρέθηκε από Σύνοδο, η ίδια εξέλεξε τον Θεόληπτο Πατριάρχη στη θέση του. Ενθρονίστηκε από τους Πατριάρχες Αλεξανδρείας και Αντιοχείας.

Ενώ έλειπε στη Μολδαβία και τη Βλαχία για συγκέντρωση χρημάτων, ο Νικηφόρος, διάκονος του εξόριστου Πατριάρχη Ιερεμία και τοποτηρητής του Θρόνου από τον Μάιο του 1586, κατόρθωσε να τον εκθρονίσει στις 29 Απριλίου 1587. Ο Ιερεμίας επανήλθε στον Θρόνο και με Συνοδική απόφαση συγχώρησε τον Θεόληπτο και τον έστειλε στην Ιβηρία, με σκοπό τη συγκέντρωση χρημάτων για το υπερχρεωμένο εκκλησιαστικό ταμείο. Είναι ασαφές αν ο Ιερεμίας επανήλθε στον Θρόνο το 1586 και ως Πατριάρχης εξουσιοδότησε τον Θεόληπτο να συνεχίσει την περιοδεία του, ή ο Θεόληπτος συνέχισε να είναι Πατριάρχης και παραιτήθηκε αργότερα υπέρ του Ιερεμία. Γνωρίζουμε πάντως ότι το 1587 εξέδωσε σιγίλιο υπέρ της Μονής Σουμελά, άγνωστο αν το εξέδωσε νομίμως ή παρανόμως.

Τέλος, γνωρίζουμε ότι συμφιλιώθηκε με τον Ιερεμία Β', στον οποίο τελικά παρέδωσε τον Θρόνο, και συλλειτούργησε με αυτόν το 1590. Κατόπιν αυτού, αγνοείται τόσο η τύχη του, όσο και ο χρόνος του θανάτου του.

Ήταν ο τελευταίος Πατριάρχης που είχε ως έδρα τη Μονή Παμμακαρίστου, η οποία μετατράπηκε σε τζαμί το 1586. Το Πατριαρχείο μεταφέρθηκε κατόπιν στη φτωχική εκκλησία της Θεοτόκου στο Βλαχ-Σεράι, όπου παρέμεινε έντεκα χρόνια, έως το 1597.

## Παραπομπές


## Πηγές
* 
* 
* 

## Περαιτέρω ανάγνωση
* 

Θεοληπτος Β
Κατηγορία:Μητροπολίτες Φιλιππουπόλεως
Κατηγορία:Επίσκοποι του 16ου αιώνα
Δείμος (δορυφόρος)

Ο **Δείμος** () ή **Άρης II** στην Αστρονομία είναι ο μικρότερος από τους δύο δορυφόρους του πλανήτη Άρη (ο άλλος είναι ο Φόβος). Ο Δείμος έλαβε το όνομά του από την Ελληνική μυθολογία και συγκεκριμένα από τη δέκατη πέμπτη ραψωδία της Ιλιάδος.

Ο Δείμος ανακαλύφθηκε από τον Αμερικανό αστρονόμο Έιζαφ Χωλ στις 12 Αυγούστου 1877, από παρατήρηση που έγινε από το Αστεροσκοπείο του Πολεμικού Ναυτικού των ΗΠΑ (US Naval Observatory) στην πρωτεύουσα Ουάσινγκτον περί τις 2:48 τοπική ώρα.

Η μάζα του Δείμου είναι 22,44 τρισεκατομμύρια τόνοι, μικρότερη από 4 δισεκατομμυριοστά της μάζας της Γης.

Η μεγάλη ομοιότητα του Δείμου και των πολλών πλανητοειδών που είναι παρόντες στην κυρίως ζώνη των αστεροειδών μας οδηγεί στο συμπέρασμα ότι ο Δείμος είναι ένα ουράνιο σώμα τέτοιου τύπου που εγκλωβίστηκε από τη βαρύτητα του Άρη εξαιτίας μιας διαταραχής, στην περιοχή, που προκλήθηκε από ένα πέρασμα του Δία. Αυτό δεν εξηγεί το γεγονός ότι η τροχιά του δορυφόρου είναι πολύ φυσιολογική και επιπλέον το επίπεδο της σχεδόν συμπίπτει με εκείνο του ισημερινού του πλανήτη. Η διαμάχη είναι ακόμη ανοιχτή.


Αρχείο:Deimos from Viking 2.png|Ο Δείμος φωτογραφημένος από τη διαστημοσυσκευή Βίκινγκ 2.
Αρχείο:Deimos-viking1.jpg|Ο Δείμος φωτογραφημένος από τη διαστημοσυσκευή Βίκινγκ 1.
Αρχείο:NASA-Deimos-MarsMoon-19951003.jpg|Ο Δείμος, ο μικρότερος δορυφόρος του Άρη. (Βίκινγκ, 3 Οκτωβρίου 1995).
Αρχείο:Orbits_of_Phobos_and_Deimos.gif|Η Τροχιά του Φόβου και του Δείμου (σε σύγκριση).


Κατηγορία:Φυσικοί δορυφόροι Άρη
Καλημέρα (πόλη)

Η **Καλημέρα** (ιταλ.*Calimera*) είναι μια μικρή πόλη 7.296 κατοίκων στη Νότια Ιταλία, την ονομαζόμενη Μεγάλη Ελλάδα (Magna Grecia). Ανήκει στην επαρχία του Λέτσε και βρίσκεται στην γεωγραφικά απομονωμένη περιοχή Γκρέτσια Σαλεντίνα της χερσονήσου του Σαλέντο, όπου το ελληνικό στοιχείο παρέμεινε ακμαίο έως τα νεότερα χρόνια. 
Σύμφωνα με την παράδοση, η ονομασία της κωμόπολης οφείλεται σε κάποιον ταξιδιώτη, ο οποίος, όταν πέρασε από αυτό το μέρος, ρώτησε έναν χωρικό για το όνομα του οικισμού. Ο τελευταίος, μην κατανοώντας την ξένη γλώσσα, έγνεψε του περαστικού ταξιδιώτη χαιρετώντας τον: «Καλημέρα», του είπε.
   
Οι κάτοικοι της πόλης, εκτός από τα ιταλικά, μιλούν επίσης τα γραικάνικα, ιδίωμα της περιοχής που συνδυάζει ελληνικά και ιταλικά στοιχεία. Εκτός από τη γλώσσα, η ελληνική επιρροή είναι εμφανής και στην παράδοση των κατοίκων της περιοχής.

Το 1960 ο Δήμος Αθηναίων δώρισε στην Καλημέρα μια ταφική στήλη του 4ου π.Χ. αιώνα, η οποία έχει τοποθετηθεί στο πάρκο της πόλης με την επιγραφή: «*Zeni sù en ise ettù sti Kalimera*» (Τσένη 'σού 'εν είσαι ετού στη Καλημέρα), δηλαδή «Δεν είσαι ξένη, εδώ στην Καλημέρα».

## Εξωτερικοί σύνδεσμοι

* Community of Calimera, 
* 

Κατηγορία:Αποικίες της Μεγάλης Ελλάδας
Κατηγορία:Πόλεις της Απουλίας
Κοατλίκουε

Στη μυθολογία των Αζτέκων, η **Κοατλίκουε** (ισπ. *Coatlicue*), γνωστή κι ως **Τετεοΐναν** (ισπ. Teteoínan),  ήταν η Μητέρα Θεά Γη, η μητέρα της Σελήνης (Κογιολξάουκι) και των Άστρων (**Σεντζονουιτζνάουακ**, ισπ. Centzonhuitznáhuac). Είναι επίσης γνωστή ως **Σιουακόατλ** (Cihuacóatl), "Κυρά του Φιδιού", η οποία προστάτευε τις γυναίκες που πέθαιναν στη γέννα.
thumb|right|Άγαλμα που απεικονίζει τη θεά
## Ο μύθος
Η Κοατλίκουε τελούσε το ιερό καθήκον της στο όρος του Ερπετού, κοντά στην Τούλα, μαζεύοντας έναν θύσανο φτερών, όταν ανακάλυψε ότι ήταν έγκυος. Οι τετρακόσιοι γιοι και η κόρη της Κογιολξάουκι θύμωσαν και αποφάσισαν να τη σκοτώσουν. Τότε γεννήθηκε ο Ουιτζιλοπότστλι, πλήρως ανεπτυγμένος, πλήρως οπλισμένος, με ασπίδα και λόγχη, θεός του πολέμου και του ήλιου. Εκείνος χρησιμοποίησε το «φίδι της φωτιάς» και τις ακτίνες του ήλιου για να νικήσει τη σελήνη και τα αστέρια. Η μάχη συνεχίζεται κάθε ημέρα ανάμεσα στην ημέρα και τη νύχτα. Οι Αζτέκοι θεωρούσαν την ανατολή του Ήλιου σαν τη νίκη της θεότητας αυτής απέναντι στις δυνάμεις του σκότους.

## Τετεοΐναν, η άλλη φύση της Κοατλίκουε

Η Τετεοΐναν ήταν η μητέρα όλων των θεών και η προσωποποίηση της Μητέρας Φύσης. Είναι η ίδια θεότητα με την Κοατλίκουε, αλλά το αντίθετό της: ενώ η Κοατλίκουε είναι η καταστροφική γυναικεία δύναμη, η Τετεοΐναν είναι η δημιουργική δύναμη.

## Αναπαραστάσεις
Σχεδόν όλες οι απεικονίσεις της θεάς αναδεικνύουν τη φονική της πλευρά, καθώς η Γη, εκτός από στοργική μητέρα κατασπαράσσει αχόρταγα ό,τι αναπνέει και υπάρχει. Η Κοατλίκουε αντιπροσωπεύει την αχόρταγη Μητέρα, που δίνει, αλλά και παίρνει τη ζωή.

## Παραπομπές


Κατηγορία:Θεότητες της καταστροφής
Κατηγορία:Θεότητες της φωτιάς
Κατηγορία:Μυθολογία Αζτέκων
Τεζκατλιπόκα

[thumb|200px|[Κετζαλκόατλ και Τεζκατλιπόκα (δεξιά)]]
Στη μυθολογία των Αζτέκων, ο **Τεζκατλιπόκα**  ή **Τεσκατλιπόκα** (ισπ. *Tezcatlipoca*) είναι ο θεός του σκότους, του πειρασμού, της μαγείας, του πολέμου και των υλικών πραγμάτων. Είχε στην κατοχή του ένα μαγικό καθρέφτη που έβγαζε καπνούς και σκότωνε τους αντιπάλους του, γι' αυτό είναι επίσης γνωστός σαν "θεός του Καθρέφτη που Καπνίζει".

Ο Τεζκατλιπόκα ήταν ο αντίπαλος του πνευματικού Κετζαλκόατλ και μερικές φορές εμφανίζεται σαν αυτός που ωθεί τους ανθρώπους στο κακό. Τιμωρώντας όμως το κακό κι επιβραβεύοντας την καλοσύνη, έθετε σε δοκιμασίες το νου των ανθρώπων με πειρασμούς, αντί να τους σπρώχνει στην ακολασία. Σύμφωνα με τους Αζτέκους, ήταν ο θεός της διχόνοιας και της απάτης, αλλά κι ο θεός των αρχόντων, των πολεμιστών και της μαγείας. Σχετίζεται με την έννοια της μοίρας και του πεπρωμένου και με τον ιαγουάρο. Τις περισσότερες φορές εμφανίζεται ως μάγος, ενώ θεωρείτο θεός με την ικανότητα να μεταμορφώνεται και άλλες μυστήριες δυνάμεις.

## Λατρεία του Τεζκατλιπόκα
Η εορτή του Τεζκατλιπόκα ήταν τον πέμπτο μήνα του ημερολογίου των Αζτέκων. Η απόδοση τιμών προς τους θεούς τελείωνε με μια θυσία, στην οποία ξεριζωνόταν η καρδιά του θύματος και την κρατούσαν προς τον ήλιο. Οι προετοιμασίες ξεκινούσαν ένα χρόνο νωρίτερα. Οι ιερείς διάλεγαν ένα νεαρό άντρα, που στον επόμενο χρόνο θα ζούσε σαν άρχοντας: μάθαινε να παίζει αυλό, φορούσε χρυσά κοσμήματα και πολυτελή ρούχα, κάπνιζε και απολάμβανε το γενικό σεβασμό. Είκοσι ημέρες πριν από την τελετή παντρευόταν τέσσερις νέες γυναίκες και την τελευταία εβδομάδα τραγουδούσε, χόρευε και γιόρταζε. Την ημέρα της θυσίας, το θύμα ανέβαινε μόνος τα σκαλιά του ναού, σπάζοντας ένα πήλινο αυγό σε κάθε σκαλί. Όταν έφθανε στην κορυφή, η καρδιά του ξεριζωνόταν. Ο Τεζκατλιπόκα επίσης εορταζόταν κατά τον ένατο μήνα των Αζτέκων, στη Γιορτή των Νεκρών.

## Απεικονίσεις
thumb|right|Ο Τεζκατλιπόκα
Συνήθως απεικονίζεται με μια μαύρη λωρίδα στο πρόσωπό του, ενώ σχεδόν πάντα με τον Καθρέφτη που Καπνίζει, από οψιδιανό και αιματίτη. Στο δεξί του χέρι κρατάει τέσσερα βέλη, με τα οποία τιμωρεί τις αμαρτίες των ανθρώπων.

## Πηγές

*Time-Life Παγκόσμια Ιστορία, Τόμος 12, Εκδόσεις Κ. Καπόπουλος

## Εξωτερικοί σύνδεσμοι
*Encyclopedia Mythica

Κατηγορία:Θεότητες της μαγείας
Κατηγορία:Θεότητες του πολέμου
Κατηγορία:Μυθολογία Αζτέκων
Ιούνιος 2005

20ός αιώνας | **[[21ος αιώνας]]** | 22ος αιώνας



Δεκαετία 2000 | **[[Δεκαετία 2010]]**| Δεκαετία 2020



2000 | 2001 | 2002 | 2003 | 2004 | **[[2005]]** | 2006 | 2007 | 2008 | 2009 | 2010



Ιανουάριος | Φεβρουάριος | Μάρτιος | Απρίλιος | Μάιος | **Ιούνιος** | Ιούλιος | Άυγουστος | Σεπτέμβριος | Οκτώβριος | Νοέμβριος | Δεκέμβριος
----

## [[13 Ιουνίου]] [[2005]]
*Οι Υπουργοί Εξωτερικών της Ευρωπαϊκής Ένωσης αποφάσισαν στο Λουξεμβούργο ότι η Ιρλανδική γλώσσα θα γίνει η 21η επίσημη γλώσσα της Ευρωπαϊκής Ένωσης από την 1 Ιανουαρίου 2007 http://ec.europa.eu/dgs/translation/spotlight/irish_en.htm https://web.archive.org/web/20060927145758/http://www.eblul.org/index.php?option=com_content&task=view&id=54&Itemid=37&lang=en

Κατηγορία:Μήνες Ετών
Κατηγορία:2005
Κίνδυνος αγοράς

Ο **Κίνδυνος αγοράς** είναι ο κίνδυνος μείωσης της αξίας μιας επένδυσης εξαιτίας αλλαγών στους παράγοντες που διαμορφώνουν την αξία της αγοράς. Τέσσερις τυπικοί παράγοντες είναι:
* ο *χρηματιστηριακός κίνδυνος* ή ο κίνδυνος αλλαγής των τιμών των μετοχών
* ο *κίνδυνος επιτοκίου* ή ο κίνδυνος αλλαγής των επιτοκίων
* ο *νομισματικός κίνδυνος* ή ο κίνδυνος πως οι συναλλαγματικές ισοτιμίες θα αλλάξουν
* ο *κίνδυνος εμπορευμάτων*, δηλαδή ο κίνδυνος της αλλαγής τιμών των εμπορευμάτων (όπως πετρέλαιο, 
μέταλλα)

## Μέτρηση
Ο κίνδυνος αγοράς μετράται τυπικά χρησιμοποιώντας τη μεθοδολογία που δίνει το μέτρο Αξία σε Κίνδυνο (Value at Risk ή VaR). Ο κίνδυνος αγοράς μπορεί να αντιπαρατεθεί με τον *Μη Συστημικό Κίνδυνο*, που μετρά τον κίνδυνο της μείωσης της αξίας κάποιου περιουσιακού στοιχείου εξαιτίας αλλαγών σε μια συγκεκριμένη βιομηχανία ή τομέα, εν αντιθέσει με την μείωση του εξαιτίας μιας πιο ευρείας κίνησης της αγοράς.

## Εξωτερικοί σύνδεσμοι
*[Κίνδυνος αγοράς: εκτίμηση με μέτρα [Αξία σε Κίνδυνο|Αξίας σε Κίνδυνο (Value at Risk ή VaR)] σε λογισμικό ελεύθερου κώδικα]
*Κίνδυνος αγοράς και μέτρα Value at Risk, παρουσίαση
*Συστηματικός και μη Συστηματικός Κίνδυνος

Κατηγορία:Χρηματοοικονομικά
Σουαχίλι γλώσσα

Η **σουαχίλι** (σουαχίλι: *kiswahili*) είναι μια γλώσσα Μπαντού που ομιλείται ευρέως στην Ανατολική Αφρική. Η σουαχίλι είναι η μητρική γλώσσα των Σουαχίλι που κατοικούν σε μια λωρίδα 1.500 χιλιομέτρων της ακτής της Ανατολικής Αφρικής από τη νότια Σομαλία ως τη βόρεια Μοζαμβίκη. Ομιλείται από 50 εκατομμύρια ανθρώπους περίπου, από τους οποίους περίπου πέντε εκατομμύρια την μιλούν ως πρώτη γλώσσα και τριάντα με πενήντα ως δεύτερη. Η σουαχίλι είναι η λίνγκουα φράνκα της Ανατολικής Αφρικής και των γύρω περιοχών.

Το όνομα *κισουαζίλι* προέρχεται από τον πληθυντικό της αραβικής λέξης *σαχέλ* ساحل: *σαουαχίλ* سواحل που σημαίνει "σύνορο" ή "ακτή" που χρησιμοποιείται ως επίθετο με τη σημασία "κάτοικοι των ακτών" ή, με την προθήκη του 'κι', "παράκτια γλώσσα". Σαχέλ είναι επίσης η λέξη που χρησιμοποιείται για το νότιο σύνορο της Σαχάρας. Η προσθήκη του τελικού "i" είναι πιθανό ότι είναι η κατάληξη "νίσμπα" (*της ακτής* سواحلي), αν και άλλοι αναφέρουν φωνητικούς λόγους.

Η σουαχίλι είναι η εθνική και επίσημη γλώσσα στην Τανζανία, την Κένυα και την Ουγκάντα. Μιλιέται επίσης στη Ρουάντα, το Μπουρούντι, τη ΛΔ Κονγκό, τη Σομαλία, τις Κομόρες (συμπεριλαμβανομένου του Μαγιότ), τη Μοζαμβίκη και το Μαλάουι.

Τα πρώτα γνωστά γραπτά κείμενα σε σουαχίλι χρησιμοποίησαν το αραβικό αλφάβητο, αλλά, κάτω από την επιρροή των ευρωπαϊκών αποικιοκρατικών δυνάμεων, το λατινικό αλφάβητο έχει επικρατήσει.

Η σουαχίλι έχει επηρεαστεί πολύ από την αραβική γλώσσα, όπως μαρτυρείται από τις δάνειες λέξεις αραβικής προέλευσης.

## Παραπομπές


## Εξωτερικοί σύνδεσμοι

* The Kamusi Project: Internet Living Swahili Dictionary
* Λεξικό σουαχίλι-αγγλικά
* Το σύστημα γραφής της σουαχίλι από το Omniglot
* The UCLA Language Materials Project
* η αναφορά του ''Εθνολόγου''
* Λεξικό σουαχίλι-αγγλικά
* Μέθοδος εκμάθησης σουαχίλι για αρχάριους
* Swahili Yesterday, Today and Tomorrow: Factors of Its Development and Expansion
* Λίστα λέξεων αραβικής προέλευσης στη σουαζίλι
* τα νέα του BBC στη σουαχίλι

Κατηγορία:Νιγηροκονγκολεζικές γλώσσες
Κατηγορία:Συγκολλητικές γλώσσες
Κατηγορία:Γλώσσες της Κένυας
Κατηγορία:Γλώσσες της Λαϊκής Δημοκρατίας του Κονγκό
Κατηγορία:Γλώσσες του Μπουρούντι
Κατηγορία:Γλώσσες της Ουγκάντας
Κατηγορία:Γλώσσες της Τανζανίας
Διεθνής μοναδικός αριθμός σειρών

[thumb|Ενα παράδειγμα: ISSN 2049-3630, [EAN-13.]]
Ο **Διεθνής μοναδικός αριθμός σειρών** (, **ISSN**) είναι μηχαναγνώσιμος ραβδοκώδικας ή αλλιώς ένας μηχαναγνώσιμος αριθμός, που χρησιμοποιείται για τη καταγραφή των περιοδικών εκδόσεων. Ο Διεθνής σταθερός αριθμός σειριακών εκδόσεων είναι διεθνώς αποδεκτός, σύντομος, μοναδικός και σαφής κωδικός αριθμός για τον προσδιορισμό των περιοδικών εκδόσεων. 

Οι αριθμοί ISSN δίνονται σε περιοδικές εκδόσεις. Ως Περιοδική Έκδοση χαρακτηρίζεται μια έκδοση (έντυπη ή μη) που εκδίδεται σε διαδοχικά μέρη, τα οποία έχουν κατά κανόνα αριθμητική ή χρονολογική ένδειξη και η οποία πρόκειται να συνεχιστεί επ’ αόριστον.

Στις περιοδικές εκδόσεις ανήκουν:

* Περιοδικά
* Εφημερίδες 
* Πρακτικά συνεδρίων (*conference proceedings*) 
* Ενημερωτικά φυλλάδια (*newsletters*) 
* Τεχνικές και ερευνητικές αναφορές 
* Ετήσια βιβλία 
* Εθνικές και Διεθνείς Κυβερνητικές Εκδόσεις 
* Εργασίες Επιστ. Εταιρειών (*society transactions*)

## Δείτε επίσης
* Διεθνής πρότυπος αριθμός βιβλίου

## Εξωτερικοί σύνδεσμοι

* Εθνική βιβλιοθήκη της Ελλάδος: Πληροφορίες για τον ISSN στην Ελλάδα
* Διεθνές Κέντρο ISSN
* Εγχειρίδιο ISSN (pdf)


ΙΣΣΝ
Κατηγορία:Αλγόριθμοι ελέγχου αθροίσματος
Ιωάννης Παναγιωτόπουλος

Το ονοματεπώνυμο **Ιωάννης Παναγιωτόπουλος** μπορεί να αναφέρεται στους εξής:

* Ι.Μ. Παναγιωτόπουλος
* Ιωάννης Παναγιωτόπουλος (Δήμαρχος Αιγίου)
Τλαλόκαν

Το **Τλαλόκαν** θεωρείται στη μυθολογία των Αζτέκων σαν παράδεισος, ο οποίος κυβερνάται από τον θεό της βροχής Τλάλοκ και την Τσαλτσιουτλίκουε. Εξάλλου, η ονομασία *Τλαλόκαν* στην τοπική γλώσσα Νάουατλ σημαίνει "*η περιοχή του Τλάλοκ*". 

Το Τλαλόκαν ήταν ένα από τα επίπεδα του Παραδείσου στη μεταθανάτια ζωή κι έτσι εκεί πήγαιναν όσοι είχαν χάσει τη ζωή τους από πνιγμό ή οποιοδήποτε υδάτινο φαινόμενο, όπως κατακλυσμό, ή σε καταιγίδες με κεραυνούς και αστραπές. Επίσης, εκεί ήταν ο προορισμός όσων θεωρούνταν πως βρίσκονταν στη δικαιοδοσία του Τλάλοκ, όπως για παράδειγμα παραμορφωμένοι άνθρωποι.

Κατηγορία:Μυθολογία Αζτέκων
Διήθηση

**Διήθηση** ή **φιλτράρισμα** ονομάζεται η μέθοδος με την οποία απομονώνονται στερεά σωματίδια που περιέχονται σε ένα υγρό μείγμα.

Με τη μέθοδο αυτή το μείγμα διοχετεύεται από ένα φίλτρο (διηθητήρα). Το φίλτρο είναι υλικό που φέρει πολύ μικρές οπές. Έτσι το υγρό μείγμα περνάει από τις οπές αυτές οι οποίες όμως κατακρατούν τα στερεά σωματίδια. 
* Το απομονωμένο πλέον υγρό που έχει διέλθει από αυτό το φίλτρο ονομάζεται **διήθημα**.
* Το στερεό κατάλοιπο που έχει συγκρατήσει το φίλτρο ονομάζεται ίζημα.
Η διήθηση μπορεί να γίνει υπό ατμοσφαιρική πίεση ή υπό κενό.

## Παραπομπές


## Εξωτερικοί σύνδεσμοι
* 

Κατηγορία:Χημικές διεργασίες
Κατηγορία:Εργαστηριακές τεχνικές
Κατηγορία:Μέθοδοι διαχωρισμού μιγμάτων
Στιχάριο

thumb|200px|Στιχάριο
Το **στιχάριο** ή **στοιχάριον** είναι άμφιο, κληρικών κοινό και για τους τρεις βαθμούς της ιεροσύνης στην Ορθόδοξη Εκκλησία που περιβάλλονται κατά την διάρκεια τέλεσης ιερουργίας ως πρώτο και εσώτατο άμφιο. Οι πρεσβύτεροι και οι επίσκοποι φέρουν κατά κανόνα λευκό ενώ οι διάκονοι ποικίλου χρώματος με βραχύτερες χειρίδες (μανίκια).

## Περιγραφή
Είναι ποδήρης χιτώνας με φαρδιά μανίκια. Φοριέται εσωτερικά. Το χρώμα του είναι συνήθως λευκό, σύμβολο της αγνότητας και της πνευματικής χαράς. Συμβολίζει επίσης τη φωτεινή περιβολή των Αγγέλων, το φως του Θεού, τη σάρκα του Χριστού και το καθαρό και αμόλυντο της ιερατικής τάξης. Εάν έχει κόκκινο χρώμα, σημαίνει το πάθος του Χριστού και ότι ο ενανθρωπήσας Λόγος έχυσε για το λαό του το αίμα του. Οι «ποταμοί» που υπάρχουν μόνον στο αρχιερατικό στιχάριο δηλώνουν τα χαρίσματα της διδασκαλίας, ακόμη δε και τους κρουνούς του αίματος του Χριστού.

Κατά την ένδυση του στιχαρίου και των άλλων αμφίων λέγεται ο στίχος: «*Αγαλλιάσσεται η ψυχή μου επί τω Κυρίω· ενέδυσε γαρ με ιμάτιον σωτηρίου, και χιτώνα ευφροσύνης περιέβαλέ με· ως νυμφίω περιέθηκέ μοι μίτραν, και ως  νύμφην κατεκόσμησέ με κόσμω· πάντοτε νυν και αεί και εις τους αιώνας των αιώνων. Αμήν*».

Κατηγορία:Άμφια
Οράριο

Το **οράριο** είναι άμφιο του πρώτου βαθμού της ιεροσύνης, του διακόνου.

Η λέξη προέρχεται από το λατινικό *orare* = προσεύχομαι. Είναι μακριά ταινία υφάσματος, που φοριέται πάνω από τον αριστερό ώμο, με το ένα άκρο του εμπρός και το άλλο πίσω. Το άκρο του που βρίσκεται εμπρός κρατάει ο διάκονος με το δεξί του χέρι, όταν δέεται. Στο «Πάτερ Ημών», ο διάκονος τυλίγει και τις δύο άκρες του οραρίου στις πλάτες του, για να έχει ευχέρεια κινήσεων κατά τη Θεία Κοινωνία, που ακολουθεί.

Το οράριο συμβολίζει τα φτερά των Αγγέλων, γι' αυτό συνηθίζεται να κοσμείται με αγγέλους-διακόνους, ουράνιες δυνάμεις, ή να γράφεται πάνω του η αρχή του επινίκιου ύμνου που ψάλλουν γύρω από το θρόνο του Θεού: «*Άγιος, Άγιος, Άγιος Κύριος Σαβαώθ...*». Επίσης, η μπροστινή πλευρά του, την οποία κρατάει ο διάκονος με το δεξί του χέρι, συμβολίζει την Καινή Διαθήκη, ενώ η άλλη πλευρά του συμβολίζει την Παλαιά Διαθήκη.

Σήμερα, στις Ελληνορθόδοξες Εκκλησίες, οι διάκονοι συνηθίζουν να φέρουν το **διπλό οράριο**, ενώ στις Σλαβορθόδοξες Εκκλησίες οι διάκονοι φέρουν το **απλό οράριο**, το οποίο απλά κρέμεται πάνω στον αριστερό ώμο τους. Ένας Αρχιδιάκονος ή ένας πρωτοδιάκονος φέρει τιμητικά το διπλό οράριο, το οποίο έχει διπλάσιο μήκος από το απλό. Κρέμεται πάνω στον αριστερό ώμο τους, αλλά τυλίγεται γύρω από την μέση τους και κάτω από το δεξί τους χέρι.

Κατηγορία:Άμφια
Ματ (αποσαφήνιση)

Η λέξη **Ματ** μπορεί να αναφέρεται σε:

* Ματ, τον σκακιστικό όρο.
* ΜΑΤ, τις Μονάδες Αποκατάστασης Τάξης (ακρωνύμιο).
* Ματ (επιφάνεια), την επιφάνεια που δεν είναι γυαλιστερή.
* Ματ (χρώμα), χρώμα όχι γυαλιστερό.
* Ματ (περιοδικό), μηνιαίο σκακιστικό περιοδικό.
* Ματ (περιφέρεια), διοικητική περιφέρεια της Αλβανίας, ΒΑ. των Τιράνων.
* Ματ (πατριά), όνομα αλβανικής πατριάς Γκέγκηδων.
* Ματ (ποταμός), ποταμός της βορείου Αλβανίας.
* ΜΑΤ (εξέταση), Ακρωνύμιο ειδικών εξετάσεων (test) κολεγίων και τεχνικών ιδρυμάτων Αμερικής (Metropolitan Achievement Test).

Κατηγορία:Επώνυμα
Επιμάνικα

μικρογραφία|Επιμάνικα
Τα **επιμάνικα** είναι άμφια κοινά και για τους τρεις βαθμούς της ιεροσύνης.

## Περιγραφή
Τα επιμάνικα ή επιμανίκια ή υπομάνικα  (από την πρόθεση «επί» και τη λατινική λέξη «manus» (=χέρι) περιδένονται στα χέρια του ιερωμένου πιο πάνω από τον καρπό και συγκρατούν τα άκρα του στιχαρίου μαζί με τα υπόλοιπα άμφια. Μέχρι τον 13ο αιώνα τα φορούσαν μόνο οι αρχιερείς κατά το βάπτισμα. Σήμερα τα φοράνε και οι πρεσβύτεροι και οι διάκονοι. 

Συμβολίζουν τα δεσμά του Χριστού όταν οδηγούνταν στον Πιλάτο. Συμβολίζουν όμως επίσης και την παντοδύναμη ενέργεια του Θεού και των Τιμίων Δώρων που προσφέρονται από τα χέρια που τα φορούν. Όταν φοράει το δεξί ο ιερωμένος λέει το χωρίο της Παλαιάς Διαθήκης (Έξοδος 15-6): «*Η δεξιά σου χείρ, Κύριε, δεδόξασται εν ισχύϊ·  η δεξιά σου, Κύριε, έθραυσεν εχθρούς· και τω πλήθει της δόξης σου συνέτριψας τους υπεναντίους. Πάντοτε νυν και αεί και εις τους αιώνας των αιώνων. Αμήν*». Όταν φοράει το αριστερό, λέει το χωρίο 118-73 των Ψαλμών: «*Αι χείρές σου εποίησάν με και έπλασάν με, συνέτισόν με και μαθήσομαι τας εντολάς σου. Πάντοτε νυν και αεί και εις τους αιώνας των αιώνων. Αμήν*». 

## Πηγές
* Κωνσταντίνου Καλλινίκου (πρωτοπρεσβυτέρου) «Ο Χριστιανικός Ναός και τα τελούμενα εν αυτώ» σελ. 485

Κατηγορία:Άμφια
Επιτραχήλιο

thumb|170px|right|Επίσκοπος με επιτραχήλιο
thumb|100px|left|Επιτραχήλιο
Το **επιτραχήλιο** είναι άμφιο του ιερέα και του επισκόπου στην Ορθόδοξη Εκκλησία.
## Περιγραφή
Στη μορφή είναι σαν το οράριο, αλλά έχει και τα δύο άκρα εμπρός. Φοριέται στο λαιμό, εξ' ου και η ονομασία του (επί+τράχηλος). 

Συμβολίζει τη χάρη του Αγίου Πνεύματος, που κατεβαίνει από επάνω. Γι' αυτό, ο ιερωμένος που το ενδύεται λέει: «*Ευλογητός ο Θεός, ο εκχέων την χάριν αυτού επί τους ιερείς αυτού, ως μύρον επί κεφαλής, το καταβαίνον επί πώγωνα, τον πώγωνα του Ααρών, το καταβαίνον επί την  ώαν  του  ενδύματος  αυτού·  πάντοτε  νυν  και αεί και εις τους αιώνας των αιώνων. Αμήν*». Τα κρόσσια που υπάρχουν στο κάτω άκρο του συμβολίζουν τις ψυχές των ανθρώπων του ποιμνίου τους, για τις οποίες είναι υπεύθυνοι και θα λογοδοτήσουν κατά την ημέρα της Κρίσεως. Χωρίς το επιτραχήλιο δεν μπορεί να τελεστεί καμία ιεροπραξία.

Αποκλειστικό προνόμιο να φοράει δεύτερο επιτραχήλιο σύμφωνα με την παράδοση, έχει ο Πατριάρχης Αλεξανδρείας. Φοριέται πάνω από τον Σάκκο και κάτω από το Ωμοφόριο, και συνήθως είναι περίτεχνα διακοσμημένο με αναπαραστάσεις αγίων. Ονομάζεται *κριτάτον* επειδή δόθηκε στον Πατριάρχη τιμητικά, αφού κλήθηκε να λύσει ένα εκκλησιαστικό πρόβλημα που είχε προκύψει στην περιοχή του Ιλλυρικού, το οποίο αδυνατούσαν να λύσουν οι Πατριάρχες της Ρώμης και της Κωνσταντινουπόλεως.

Η λέξη επιτραχήλιο είναι διαδεδομένη στη δημοτική με την παρεφθαρμένη της μορφή «**πετραχήλι**», απαντώμενη και στην έκφραση *«τάζω λαγούς με πετραχήλια»*.

Κατηγορία:Άμφια
Ζώνη

Η λέξη **ζώνη** μπορεί να αναφέρεται:

* Στη ζώνη (ένδυμα), μέσο συγκράτησης ενδυμάτων
* Στη ζώνη (άμφιο), άμφιο ιερωμένων της Ορθόδοξης Εκκλησίας
* Στη ζώνη της Ιππολύτης, άθλος του Ηρακλή,
* Στη ζώνη του Κάιπερ, εκτός του ηλιακού συστήματος,
* Στη ζώνη αγνότητας,
* Στη ζώνη ασφαλείας των οχημάτων,
* Στη ζώνη (μπάσκετ), σύστημα παιξίματος στο μπάσκετ,
* Στη ζώνη (καράτε), βαθμίδα στο καράτε
* Στη ζώνη ώρας
Διοτίμα

Η **Διοτίμα** (δηλ. *αυτή που τιμά τον Δία*) ήταν ιέρεια από την αρχαία Μαντίνεια της Αρκαδίας, αναφέρεται στο πλατωνικό «Συμπόσιο» σαν σοφή γυναίκα, που δίδαξε στον Σωκράτη, κατά ομολογία του ίδιου τα μυστήρια του Έρωτος ως πόθου και ως κινήτρου για το ωραίο και το αληθινό. Γνώστρια της πυθαγόρειας αριθμοσοφίας, κατά τον Ξενοφώντα δεν ήταν άπειρη των πλέον δυσκολονόητων γεωμετρικών θεωρημάτων («ουκ άπειρος δυσσυνέτων διαγραμμάτων έστι»). Αλλά και ο Πρόκλος θεωρεί τη Διοτίμα «Πυθαγορική». Η Διοτίμα ήταν η ιέρεια εκείνη που έκανε τον καθαρμό των Αθηναίων μετά το λοιμό του 429 π.Χ.. 

Το όνομα Διοτίμα είναι σήμερα δηλωτικό φιλοσοφικών, επιστημονικών και κοινωνικών αναζητήσεων σε παγκόσμια κλίμακα (τις δεκαετίες 1970-90 ελληνικό φιλοσοφικό περιοδικό, σήμερα περιοδικό που εκδίδεται στην Τρίπολη της Αρκαδίας και αναφέρεται σε ιστορικά, φιλοσοφικά, επιστημονικά, καλλιτεχνικά και εκπαιδευτικά ζητήματα).
αριστερά|μικρογραφία|269x269εσ|«Ο Σωκράτης και ένας μαθητής του συνομιλούν με τη Διοτίμα». Έργο του Φρανζ Κάουτσινγ του 19ου αιώνα.
Το όνομα *Διοτίμα* είναι επίσης δηλωτικό δράσεων για την ισότητα ανδρών και γυναικών: η Διοτίμα είναι η μόνη γυναίκα που αναφέρεται στο ανδροκρατούμενο Συμπόσιο του Πλάτωνα. Γενικά θεωρείται μυθικό πρόσωπο, αλλά έχει διατυπωθεί αμφιβολία για αυτό καθώς οι απόψεις της Διοτίμας στο Συμπόσιο απέχουν πολύ από τις απόψεις του Πλάτωνα.



## Δείτε επίσης
*Διοτίμα (Πλατωνικός μύθος)
* Ο αστεροειδής **[[423 Διοτίμα]]** (423 Diotima), που ανακαλύφθηκε το 1896, πήρε το όνομά του από το πρόσωπο αυτό.

## Παραπομπές

## Εξωτερικοί σύνδεσμοι
* Κέντρο Γυναικείων Μελετών και Ερευνών
* Studies of Women and Gender in the Ancient World

Κατηγορία:Αρχαίοι Έλληνες φιλόσοφοι
Κατηγορία:Αρχαίοι Αρκάδες
Κατηγορία:Αγάπη
Κατηγορία:Φιλοσοφία της αγάπης
Κατηγορία:Φιλόσοφοι (γυναίκες)
Κατηγορία:Φιλόσοφοι (γυναίκες) στην Ελλάδα
Ζώνη (ένδυμα)

[thumb|right|Ζώνες σε υπαίθριο μαγαζί στο [Μουμπάι.]]
μικρογραφία
Η **ζώνη** είναι μία εύκαμπτη ταινία ή ιμάντας, συνήθως κατασκευασμένη από δέρμα ή σκληρό ύφασμα, και φοριέται γύρω από τη μέση. Μία ζώνη υποστηρίζει ένα παντελόνι ή άλλα είδη ένδυσης.

## Ιστορία
Είναι τεκμηριωμένο ότι υπήρχαν ζώνες στην ανδρική ενδυμασία από την Εποχή του Ορείχαλκου. Και τα δύο φύλα τις έχουν χρησιμοποιήσει ανάλογα με την τρέχουσα μόδα. 

Στη μια άκρη της ζώνης φέρεται πόρπη ή αγκράφα από την οποία περνάει η άλλη άκρη και στερεώνεται γύρω από τη μέση και χρησιμεύει στο να συγκρατεί παντελόνια, φούστες ή άλλα ενδύματα. Συγκαταλέγεται στα «αξεσουάρ ένδυσης» (πολιτικής και στρατιωτικής).

Επίσης ως στρατιωτική εξάρτυση (στολές) απ΄ αυτή συγκρατούνται ξίφη ή σπάθες έως και θήκες περιστρόφων όπλων, χειροπέδων, κ.ά.

## Δείτε επίσης
* Ζώνη (άμφιο)
* Ζώνη ασφαλείας
Τλάλοκ

thumb|200px|Ο θεός Τλάλοκ
Στη μυθολογία των Αζτέκων, ο **Τλάλοκ** (ισπ. *Tláloc*) ήταν ο θεός της βροχής και της γονιμότητας. ΟΙ Αζτέκοι τον φοβούνταν πολύ. Πιστεύαν ότι αυτός έφερνε τις πλημμύρες και τους κατακλυσμούς. 

Προκειμένου να τον εξευμενίσουν, πραγματοποιούσαν ανθρωποθυσίες, συνήθως μικρών παιδιών που τα έπνιγαν. Προτού τη θυσία, μάζευαν τα δάκρυά τους σε ένα τελετουργικό κύπελλο και το αφιέρωναν στο θεό. 

Ο Τλάλοκ, μαζί με τη σύζυγό του, Τσαλτσιουτλίκουε, κυβερνάει το τέταρτο επίπεδο του Παραδείσου, που λέγεται Τλαλοκάν. Είναι πατέρας του Τεκσιζτέκατλ, θεού του σελήνης, ενώ έχει μια μεγαλύτερη αδερφή, την Ουιξτοσίουατλ.

## Πηγές


Κατηγορία:Θεότητες της βροχής
Κατηγορία:Θεότητες του κεραυνού
Κατηγορία:Μυθολογία Αζτέκων
Τσαλτσιουτλίκουε

Στη μυθολογία των Αζτέκων, η **Τσαλτσιουτλίκουε**  (ισπ. *Chalchiuhtlicue*) ήταν η θεά των λιμνών και των γλυκών υδάτων. Στον μύθο των πέντε ηλίων, ήταν κυρίαρχη στην Τέταρτη Εποχή του κόσμου, ο οποίος καταστράφηκε από ένα μεγάλο κατακλυσμό. 

Σύζυγός της είναι ο θεός της βροχής Τλάλοκ, από τον οποίο γέννησε τον θεό της σελήνης Τεκσιζτέκατλ (Tecciztécatl). Μαζί με τον Τλάλοκ, κυβερνούν το Τλαλόκαν. Σαν υδάτινη θεότητα, είναι προστάτιδα των ωκεανών, των ποταμών, των λιμνών και γενικά των υδάτων.

## Πηγές


Κατηγορία:Θεότητες-προστάτες των παιδιών
Κατηγορία:Μυθολογία Αζτέκων
Ζώνη (άμφιο)

Η **ζώνη** είναι άμφιο το οποίο φέρει ο ιερέας και ο επίσκοπος στην Ορθόδοξη Εκκλησία.

## Περιγραφή
Η ζώνη φοριέται στη μέση του ιερωμένου για να συγκρατεί το στιχάριο και τα υπόλοιπα άμφια.

Συμβολίζει την ετοιμότητα που πρέπει να έχει ο ιερωμένος για την απόκρουση εχθρών της πίστης, κατά την προτροπή του Χριστού:«*ἔστωσαν ὑμῶν αἱ ὀσφύες περιεζωσμέναι καὶ οἱ λύχνοι καιόμενοι...*». Αποτελεί επίσης υπόμνηση της πνευματικής αποστολής και της ευθύνης τους. Όπως η κοινή ζώνη βοηθάει στις χειρωνακτικές εργασίες, έτσι και η ζώνη του Λειτουργού συμβολίζει την πνευματική δύναμη που παρέχεται από τον Θεό και τον ενισχύει στην τέλεση των Μυστηρίων και στον αγώνα για καθαρή και αμόλυντη ζωή. Γι' αυτό και η ευχή-ψαλμός της ενδύσεως της ζώνης είναι: «*Ευλογητός ο Θεός, ο περιζωννύων με δύναμιν, και έθετο άμωμον την οδόν μου, πάντοτε νυν και αεί και εις τους αιώνας των αιώνων. Αμήν*».

Κατηγορία:Άμφια
Κατηγορία:Ζώνες (ένδυση)